ddrg/super_eurlex huggingface dataset:
Kommissionens beslutning

af 26. september 2000

om ændring af beslutning 96/603/EF om opstilling af listen over byggevarer, der henhører under klasse A "intet bidrag til brand", der er omhandlet i beslutning 94/611/EF om gennemførelse af artikel 20 i Rådets direktiv 89/106/EØF om byggevarer

(meddelt under nummer K(2000) 2640)

(EØS-relevant tekst)

(2000/605/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer(1), ændret ved direktiv 93/68/EØF(2), særlig artikel 20, og

ud fra følgende betragtninger:

(1) Ved Kommissionens beslutning 96/603/EF(3) blev der opstillet en liste over byggevarer, der henhører under klasse A "intet bidrag til brand", de er omhandlet i tabel 1 og 2 i bilaget til Kommissionens beslutning 94/611/EF(4), som beskriver det europæiske system til klassificering af byggevarers ydeevne med hensyn til reaktion ved brand.

(2) Beslutning 94/611/EF er blevet afløst af Kommissionens beslutning 2000/147/EF(5), som ikke henviser til klasse A, hvilket nødvendiggør en ændring af beslutning 96/603/EF.

(3) De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -

VEDTAGET FØLGENDE BESLUTNING:

Artikel 1

I beslutning 96/603/EF foretages følgende ændringer:

1) Artikel 1, stk. 1, affattes således:"De materialer, og byggevarer fremstillet af dem, der er anført i bilaget til nærværende beslutning, klassificeres på grund af deres lave brændbarhed og på de betingelser, der er anført i bilaget i klasse A1 og klasse A1FL ('intet bidrag til brand'), jf. tabel 1 og 2 i bilaget til beslutning 2000/147/EF."

2) I bilaget foretages følgende ændringer:

a) Titlen affattes således:

"Materialer, der uden prøvning skal anses for at tilhøre den i beslutning 2000/147/EF omhandlede klasse A1 og A1FL med hensyn til reaktion ved brand."

b) De generelle bemærkninger ændres således:

i) I første og tredje afsnit ændres "klasse A" til "klasse A1 og A1FL".

ii) I første og fjerde afsnit ændres "(den laveste af disse værdier anvendes)" til "(den mest krævende af disse værdier anvendes)".

Artikel 2

Denne beslutning er rettet til medlemsstaterne.

Udfærdiget i Bruxelles, den 26. september 2000.

På Kommissionens vegne

Erkki Liikanen

Medlem af Kommissionen

(1) EFT L 40 af 11.2.1989, s. 12.

(2) EFT L 220 af 30.8.1993, s. 1.

(3) EFT L 267 af 19.10.1996, s. 23.

(4) EFT L 241 af 16.9.1994, s. 25.

(5) EFT L 50 af 23.2.2000, s. 14.
Rådets afgørelse

af 28. september 2000

om udskiftning af medlemmer af og suppleanter til Udvalget for Den Europæiske Socialfond

(2000/C 282/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab og særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene, særlig artikel 47 og 49(1),

under henvisning til Rådets afgørelse af 12. oktober 1998 om udnævnelse af ordinre medlemmer af og suppleanter til Udvalget for Den Europæiske Socialfond(2),

under henvisning til forslag fra Kommissionen, og

ud fra følgende betragtninger:

(1) Rådet, der traf afgørelse på forslag af Kommissionen, udnævnte ved afgørelse af 12. oktober 1998 ordinære medlemmer af og suppleanter til Udvalget for Den Europæiske Socialfond for den periode, der udløber den 22. oktober 2001.

(2) Ordinære medlemmer og suppleanter er i mellemtiden fratrådt i kategorien regeringsrepræsentanter, i kategorien arbejdsgiverrepræsentanter og i kategorien arbejdstagerrepræsentanter.

(3) Der bør udnævnes medlemmer og suppleanter til besættelse af ledige poster i Udvalget for Den Europæiske Socialfond -

TRUFFET FØLGENDE AFGØRELSE:

Artikel 1

Følgende udnævnes til ordinære medlemmer af og suppleanter til Udvalget for Den Europæiske Socialfond, for den resterende del af mandatperioden, dvs. til den 22. oktober 2001, som anført i bilaget.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 28. september 2000.

På Rådets vegne

P. Moscovici

Formand

(1) EFT L 161 af 26.6.1999, s. 1.

(2) EFT C 330 af 28.10.1998, s. 1.

BILAG

>TABELPOSITION>
Rådets afgørelse

af 26. september 2000

om beskikkelse af en spansk suppleant til Regionsudvalget

(2000/593/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at José María Barreda Fontes er trådt tilbage, hvilket Rådet blev underrettet om den 28. august 2000,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

María Luisa Araujo Chamorro beskikkes som suppleant til Regionsudvalget som efterfølger for José María Barreda Fontes for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 26. september 2000.

På Rådets vegne

C. Tasca

Formand

(1) EFT L 28 af 4.2.1998, s. 19.
Kommissionens beslutning

af 3. oktober 2000

om beskyttelsesforanstaltninger mod bluetongue på Sardinien i Italien

(meddelt under nummer K(2000) 2899)

(EØS-relevant tekst)

(2000/598/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1900 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Den 25. august 2000 underrettede Italien Kommissionen om nogle kliniske tilfælde, hvor der var mistanke om bluetongue på fårebedrifter i provinsen Cagliari i den sydlige del af Sardinien. Forekomsten af bluetongue blev bekræftet den 30. august 2000.

(2) Den 28. august 2000 indførte de italienske myndigheder forbud mod, at der fra Sardinien sendes dyr, sæd, æg og embryoner fra arter, der er modtagelige for bluetongue, for at forhindre, at sygdommen spreder sig fra denne ø. Der er også på selve Sardinien indført strenge restriktioner med hensyn til flytning af arter, der er modtagelige for sygdommen.

(3) Desuden har de italienske myndigheder truffet andre foranstaltninger til bekæmpelse af denne sygdom, f.eks. har de etableret iagttagelsesdistrikter og overvågningsområder og igangsat epidemiologiske undersøgelser og specifikke undersøgelser for at finde frem til, hvor der forekommer bluetongue-virusvektorer, og hvorvidt der er risiko for, at sygdommen breder sig til andre dele af Sardinien.

(4) Bluetongue er opført på liste A hos Det Internationale Kontor for Epizootier (OIE), og en spredning af sygdommen udgør en alvorlig fare for Fællesskabet og kan få konsekvenser for den internationale samhandel.

(5) Af klarhedshensyn bør der på EF-plan indføres restriktioner med hensyn til forsendelse fra Sardinien af dyr, sæd, æg og embryoner fra arter, der er modtagelige for bluetongue. Disse foranstaltninger svarer til de foranstaltninger, som de italienske myndigheder har truffet.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Italien forbyder forsendelse af dyr, sæd, æg og embryoner af arter, der er modtagelige for bluetongue (enhver drøvtyggende art), fra Sardinien.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning tages op til fornyet overvejelse på baggrund af udviklingen i situationen og resultatet af de undersøgelser, som de italienske myndigheder har sat i gang. Beslutningen anvendes indtil den 30. november 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 3. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.
Kommissionens beslutning

af 29. september 2000

om ændring af beslutning 2000/510/EF om finansielt tilskud fra EF i forbindelse med bekæmpelsen af fjerkræinfluenza (fowl plague) i Italien 1999

(meddelt under nummer K(2000) 2886)

(Kun den italienske udgave er autentisk)

(EØS-relevant tekst)

(2000/594/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved Rådets forordning (EF) nr. 1258/1999(2), særlig artikel 3, stk. 3 og 5, og

ud fra følgende betragtninger:

(1) Ifølge Kommissionens beslutning 2000/510/EF af 26. juli 2000 om finansielt tilskud fra EF i forbindelse med bekæmpelsen af fjerkræinfluenza (fowl plague) i Italien 1999(3) ydes der finansielt tilskud til Italiens udgifter til bekæmpelse af fjerkræinfluenza.

(2) Betalingen af det finansielle tilskud er afhængig af, at der inden den 1. september 2000 fremlægges støttedokumenter.

(3) Der er blevet søgt om en forlængelse af fristen for fremlæggelse af støttedokumenter.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 3, stk. 3, i beslutning 2000/510/EF ændres datoen "1. september 2000" til "1. oktober 2000".

Artikel 2

Denne beslutning er rettet til Den Italienske Republik.

Udfærdiget i Bruxelles, den 29. september 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 205 af 26.7.2000, s. 13.
Rådets afgørelse

af 26. september 2000

om beskikkelse af et portugisisk medlem af Det Økonomiske og Sociale Udvalg

(2000/591/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Vasco Cals fratræden, der blev meddelt Rådet den 13. april 2000,

under henvisning til den kandidatliste, som den portugisiske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Mário David Ferreirinha Soares beskikkes som medlem af Det Økonomiske og Sociale Udvalg som efterfølger for Vasco Cal for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 26. september 2000.

På Rådets vegne

C. Tasca

Formand

(1) EFT L 257 af 19.9.1998, s. 37.
Rådets afgørelse

af 26. september 2000

om beskikkelse af en nederlandsk suppleant til Regionsudvalget

(2000/592/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Alexander Sakkers er trådt tilbage som suppleant, hvilket Rådet blev underrettet om den 28. august 2000,

under henvisning til indstillingen fra Nederlandenes regering -

TRUFFET FØLGENDE AFGØRELSE:

Eneste artikel

J.R.A. Boertjens beskikkes som suppleant til Regionsudvalget som efterfølger for Alexander Sakkers for den resterende del af mandatperioden, dvs. indtil den 25. januar 2002.

Udfærdiget i Bruxelles, den 26. september 2000.

På Rådets vegne

C. Tasca

Formand

(1) EFT L 28 af 4.2.1998, s. 19.
Rådets afgørelse

af 26. september 2000

om beskikkelse af et finsk medlem af Det Økonomiske og Sociale Udvalg

(2000/590/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Markku Lemmettys fratræden, der blev meddelt Rådet den 17. december 1999,

under henvisning til den kandidatliste, som den finske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Markus Penttinen beskikkes som medlem af Det Økonomiske og Sociale Udvalg som efterfølger for Markku Lemmetty for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 26. september 2000.

På Rådets vegne

C. Tasca

Formand

(1) EFT L 257 af 19.9.1998, s. 37.
Rådets afgørelse

af 18. september 2000

om beskikkelse af fire italienske medlemmer af og syv italienske suppleanter til Regionsudvalget

(2000/577/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, der er blevet fire og syv pladser ledige som henholdsvis medlem af og suppleant i Regionsudvalget, efter at Vannino Chiti, Salvatore Distaso, Giuseppe Nistico og Antonio Rastrelli, medlemmer, og Piero Badaloni, Bruno Bracalente, Angelo Raffaele Dinardo, Giancarlo Mori, Federico Palomba, Emilio Sabattini og Marcello Veneziale, suppleanter, er trådt tilbage, hvilket Rådet blev underrettet om henholdsvis den 7. juni, 26. juni, 6. juli og 28. august 2000,

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Følgende beskikkes

a) som medlemmer af Regionsudvalget

Claudio Martini som efterfølger for Vannino Chiti

Raffaele Fitto som efterfølger for Salvatore Distaso

Giuseppe Chiaravalloti som efterfølger for Giuseppe Nistico

Antonio Bassolino som efterfølger for Antonio Rastrelli

b) som suppleanter i Regionsudvalget

Francesco Storace som efterfølger for Piero Badaloni

Maria Rita Lorenzetti som efterfølger for Bruno Bracalente

Filippo Bubbico som efterfølger for Angelo Raffaele Dinardo

Sandro Biasotti som efterfølger for Giancarlo Mori

Mario Floris som efterfølger for Federico Palomba

Flavio Delbono som efterfølger for Emilio Sabattini

Giovanni Di Stasi som efterfølger for Marcello Veneziale

for den resterende del af disses mandatperiode, dvs. indtil den 25. januar 2002.

Udfærdiget i Bruxelles, den 18. september 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Rådets afgørelse

af 28. september 2000

om indgåelse af aftalen mellem Det Europæiske Fællesskab og Malta om vilkårene og betingelserne for Maltas deltagelse i Fællesskabets programmer på områderne erhvervsuddannelse, almen uddannelse og ungdomsanliggender

(2000/630/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 149 og 150 sammenholdt med artikel 300, stk. 2, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Maltas deltagelse i Fællesskabets programmer udgør et vigtigt element i førtiltrædelsesstrategien for Malta, der er omhandlet i Rådets forordning (EF) nr. 555/2000 af 13. marts 2000 om iværksættelsen af foranstaltninger som led i førtiltrædelsesstrategien for Republikken Cypern og Republikken Malta(2).

(2) Ifølge Rådets afgørelse 1999/382/EF af 26. april 1999 om iværksættelse af anden fase af Fællesskabets handlingsprogram for erhvervsuddannelse "Leonardo da Vinci"(3), særlig artikel 10, Europa-Parlamentets og Rådets afgørelse nr. 253/2000/EF af 24. januar 2000 om iværksættelse af anden fase af Fællesskabets handlingsprogram for almen uddannelse "Socrates"(4), særlig artikel 12, og Europa-Parlamentets og Rådets afgørelse nr. 1031/2000/EF af 13. april 2000 om oprettelse af EF-handlingsprogrammet for unge(5), særlig artikel 11, skal disse programmer være åbne for deltagelse for Malta.

(3) I overensstemmelse med de forhandlingsdirektiver, Rådet vedtog den 14. februar 2000, har Kommissionen på Det Europæiske Fællesskabs vegne forhandlet om en aftale, der gør det muligt for Malta at deltage i disse programmer.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Malta om vilkårene og betingelserne for Maltas deltagelse i Fællesskabets programmer på områderne erhvervsuddannelse, almen uddannelse og ungdomsanliggender godkendes hermed på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Fællesskabet.

Artikel 3

Formanden for Rådet fremsender på Fællesskabets vegne den meddelelse, der er omhandlet i aftalens artikel 4.

Udfærdiget i Bruxelles, den 28. september 2000.

På Rådets vegne

D. Vaillant

Formand

(1) Udtalelse af 6.9.2000 (endnu ikke offentliggjort i EFT).

(2) EFT L 68 af 16.3.2000, s. 3.

(3) EFT L 146 af 11.6.1999, s. 33.

(4) EFT L 28 af 3.2.2000, s. 1.

(5) EFT L 117 af 18.5.2000, s. 1.
Kommissionens beslutning

af 17. oktober 2000

om tredje ændring af beslutning 2000/486/EF om beskyttelsesforanstaltninger mod mund- og klovesyge i Grækenland

(meddelt under nummer K(2000) 3039)

(EØS-relevant tekst)

(2000/643/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Som følge af udbrud af mund- og klovesyge i Grækenland blev Kommissionens beslutning 2000/486/EF af 31. juli 2000 om beskyttelsesforanstaltninger mod mund- og klovesyge i Grækenland(4), senest ændret ved beslutning 2000/550/EF(5), vedtaget for at understøtte de bekæmpelsesforanstaltninger, som Grækenland har truffet.

(2) De græske veterinærtjenester har meddelt Kommissionen, at der ikke er rapporteret noget nyt udbrud af mund- og klovesyge i Grækenland siden den 13. september 2000, og at de hidtidige resultater af en serologisk undersøgelse viser, at mund- og klovesyge er blevet udryddet i Xánthi og aldrig havde bredt sig til Rodopi.

(3) På baggrund af sygdomsudviklingen bør beskyttelsesforanstaltningerne begrænses til de områder, der er opført i bilag I til beslutning 2000/486/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 2000/486/EF affattes som angivet i bilaget til nærværende beslutning.

Artikel 2

Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 195 af 1.8.2000, s. 59.

(5) EFT L 234 af 16.9.2000, s. 44.

BILAG

"BILAG I

Præfekturet:

Évros

BILAG II

Præfekturet:"
Kommissionens beslutning

af 12. oktober 2000

om ændring af beslutning 94/442/EF om indførelse af en forligsprocedure i forbindelse med regnskabsafslutningen for Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2000) 2988)

(2000/649/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(1), særlig artikel 7, stk. 5, og

ud fra følgende betragtninger:

(1) Da de nye teknikker for finansiel revision spiller en stadig større rolle ved regnskabsafslutningen for EUGFL, Garantisektionen, er det nødvendigt, at forligsorganet ikke blot består af medlemmer, der er højt kvalificerede inden for de områder, der henhører under EUGFL, Garantisektionen, men også af medlemmer, der har stor praktisk erfaring i finansiel revision. Kommissionens beslutning 94/442/EF om indførelse af en forligsprocedure i forbindelse med regnskabsafslutningen for Den Europæiske Udviklings- og Garantifond for Landbruget (EUGFL), Garantisektionen(2), bør derfor tilpasses.

(2) De i denne beslutning fastsatte foranstaltninger er i overensstemmelse med udtalelse fra EUGFL-Komitéen -

VEDTAGET FØLGENDE BESLUTNING:

Artikel 1

I beslutning 94/442/EF foretages følgende ændring:

Artikel 3, stk. 1, første afsnit, affattes således:"Organet skal have fem medlemmer, der udvælges blandt personer, hvis uafhængighed er uomtvistelig, og som er højt kvalificerede inden for de områder, der henhører under EUGFL, Garantisektionen, eller har praktisk erfaring i finansiel revision. Medlemmerne skal være statsborgere fra forskellige medlemsstater."

Artikel 2

Denne beslutning er rettet til medlemsstaterne.

Udfærdiget i Bruxelles, den 12. oktober 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 103.

(2) EFT L 182 af 16.7.1994, s. 45.